Държавен вестник, бр. 24, 2002 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  24
позитивите на аерофотолентата не се обра-
ботват и от тях не се изготвят копия до мо-
мента, в който обработката с 21-степенната
сенситометрическа пробна лента или експо-
нирането и обработката с 21-степенен опти-
чески клин не отговаря на характеристиките,
представени в съответствие с положенията на
раздел I на това приложение за дадения тип
аерофотоленти и оборудване за обработка на
фотоленти или оборудване за изготвяне на
копия от нея.
4. Преди обработката на фотолентите, екс-
понирани по време на проверката в полет, на
демонстрационния полет и наблюдателния по-
лет, държавите участнички имат право да про-
верят оборудването и химикалите за обработ-
ка на фотоленти чрез експониране и обработ-
ка на пробна фотолента от същия тип, която е
използвана по време на проверка в полет, де-
монстрационен полет и наблюдателен полет,
с цел да се потвърди, че процесът на промива-
не и фиксиране е годен за целите на постоян-
ното архивно съхраняване.
Приложение L
КОНСУЛТАТИВНА КОМИСИЯ
ЗА ОТКРИТО НЕБЕ
Раздел I. Общи положения
Процедурите и другите положения, отнася-
щи се до Консултативната комисия за открито
небе, се определят в това приложение съгласно
член Х на договора.
1. Консултативната комисия за открито
небе се състои от представители, определени
от всяка държава участничка. Заместници на
представителите, съветници и експерти на дър-
жавата участничка могат да участват в рабо-
тата на Консултативната комисия за открито
небе, ако дадената държава участничка смет-
не това за необходимо.
2. Първата сесия на Консултативната ко-
мисия за открито небе се открива в течение на
60 дни след подписването на договора. Предсе-
дател на заседанието, който открива работата
на комисията, е представителят на Канада.
3. Консултативната комисия за открито
небе провежда не по-малко от 4 поредни сесии
за една календарна година, в случай че не при-
еме друго решение. Извънредните сесии се
свикват по искане на една или повече държави
участнички от председателя на Консултатив-
ната комисия за открито небе, който незабав-
но информира всички останали държави участ-
нички за искането. Такива сесии се откриват
не по-късно от 15 дни след получаването от
председателя на подобно искане.
4. Продължителността на сесията на кон-
султативната комисия за открито небе не над-
хвърля четири седмици, ако тя не приеме друго
решение.
5. Държавите участнички изпълняват
функциите на председателя на Консултатив-
ната комисия за открито небе на основата на
ротация, определяна по азбучен ред на френ-
ски език. Всеки председател изпълнява свои-
те функции от откриването на една сесия до
откриването на следващата сесия, ако не е до-
говорено друго.
6. Представителите на заседанията заемат
места по азбучен ред на имената на държавите
участнички на френски език.
7. Работни езици на Консултативната ко-
мисия за открито небе са руски, английски, ис-
пански, италиански, немски и френски.
8. Работата на Консултативната комисия
за открито небе има конфиденциален харак-
тер, ако не е договорено друго. Консултатив-
ната комисия за открито небе може да се до-
говори за огласяване на своята работа или
решенията си.
9. В периода на временно прилагане на до-
говора и не по-късно от 30 юни 1992 г. Консул-
тативната комисия за открито небе решава въп-
роса за разпределянето на разходите, произти-
чащи от договора. Тя също възможно най-бър-
зо решава въпроса за разпределянето на общи-
те разходи, свързани с работата на консулта-
тивната комисия за открито небе.
10. В периода на временно прилагане на до-
говора Консултативната комисия за открито
небе разработва документ, който засяга уведо-
мяванията и отчетите, изисквани от договора.
Този документ изброява всички подобни уведо-
мявания и отчети и при нужда включва съот-
ветните формати.
11. Консултативната комисия за открито
небе разработва или преразглежда при нужда
своите правила по процедурите и методите на
работа.
Раздел II. Ежегодно разглеждане на активните
квоти
Прилагат се следните процедури, засягащи
ежегодното разглеждане на активните квоти,
както е предвидено в параграф 7 от раздел I на
член III:
1. Държавите участнички, които искат да
променят цялото миналогодишно разпределе-
ние на своите активни квоти или на част от него,
уведомяват всички останали държави участнич-
ки и Консултативната комисия за открито небе
до 1 октомври всяка година за това над кои
държави участнички те желаят да провеждат
своите наблюдателни полети през следващата
календарна година. Подобни предложения за
промени се разглеждат от държавите участнич-
ки по време на преразглеждането в съответст-
вие с правилата, посочени в следващите параг-
рафи на този раздел.